อุลตร้าแมน 80

อุลตร้าแมน 80 (ウルトラマン80, Urutoraman Eitī?) เป็นทีวีซีรีส์ชุดที่ 9 ของทีวีซีรีส์อุลตร้าซีรีส์ ออกอากาศครั้งแรกเมื่อวันที่ 2 เมษายน พ.ศ. 2523 ถึงวันที่ 25 มีนาคม พ.ศ. 2524 มีจำนวนตอนทั้งหมด 50 ตอน เป็นผลงานทีวีซีรีส์ชุดที่ 9 และเป็นผลงานลำดับที่ 2 ของอุลตร้าซีรีส์ระยะที่ 3

**ประวัติ**

**เรื่องย่อ**

**อุลตร้าแมน 80**
ข้อมูลจำเพาะ
นักรบอุลตร้าจาก เนบิวล่า M78 ดาวอุลตร้า นครแห่งแสง รูปแบบการต่อสู้จะเน้นการกระโดดโลดโผนและใช้ลำแสงต่อสู้เป็นหลัก ในการแปลงร่างนั้นต้องใช้ไบรท์สติ๊กในการแปลงร่างแล้วพูดว่า เอทตี้ เพื่อแปลงร่างเป็นอุลตร้าแมน 80

**ท่าไม้ตายของ 80**
ลำแสงแซ็กเซี่ยม (サクシウム光線)
บัคเคิลบีม (バックルビーム)
มูนซอลท์คิก (ムーンサルトキック)
ลำแสงกัตส์พาวเวอร์ (ガッツパワー光線)

**ยูเลี่ยน**
เจ้าหญิงจากดาวอุลตร้า เป็นเพื่อนสมัยเด็กของ 80 โดยได้หลบหนีการตามล่าของราชากัลตัน เมื่ออยู่ที่โลกมนุษย์ เธอสามารถจำแลงร่างเป็นมนุษย์ได้ โดยใช้ชื่อว่า โฮชิ เรียวโกะ โดยอุปกรณ์แปลงร่างคือ ไบรท์เบรสเล็ท กำไลข้อมือของยูเลี่ยนที่กักเก็บพลังงานแสงเอาไว้

**ท่าไม้ตายของยูเลี่ยน**
ปรินเซสเรย์ (プリンセスレイ)
อุลตร้าแฟลช (ウルトラフラッシュ)
ดับเบิ้ลพาวเวอร์ (ダブルパワー)

**ตัวละคร**

**อุลตร้าแมน**
ยามาโตะ ทาเคชิ (矢的 猛)
ตัวเอกของเรื่อง ร่างมนุษย์ของ อุลตร้าแมน 80 จากการที่เขาเดินทางไปตรวจสอบปรากฏการณ์ผิดปกติทั่วทุกภูมิภาคของประเทศญี่ปุ่นเขาจึงมั่นใจว่าจะต้องมีสัตว์ประหลาดปรากฏตัวขึ้นเขาเชื่อว่าจิตใจอันชั่วร้ายของมนุษย์คือบ่อเกิดของสัตว์ประหลาดดังนั้นเขาจึงตั้งใจที่จะทำอาชีพครูเพื่อสอนให้พวกเด็กๆรู้จักกับความรักและความกล้าหาญและได้เข้าไปเป็นอาจารย์สอนวิชาวิทยาศาสตร์ที่โรงเรียนมัธยมต้นซากุระงาโอกะโดยได้สอนหน้าชั้น มัธยมต้นปีที่ 1 ห้อง E ด้วยคติประจำใจว่า "ทำวันนี้ให้ดีที่สุด" และด้วยคำชักชวนของกัปตันโอยามะเขาจึงได้เข้ามาเป็นเจ้าหน้าที่หน่วย UGM พร้อมกับจะต้องทำหน้าที่เป็นอาจารย์ไปด้วยในขณะเดียวกันซึ่งอาจารย์ใหญ่ ฮายาชิ เองก็ทราบเรื่องนี้ดีตอนแรกเขาได้ใช้เวลาทำงานให้หน่วย UGM เฉพาะวันอาทิตย์และหลังเลิกเรียนเท่านั้น แต่หลังจากตอนที่ 13 เป็นต้นไปก็ไม่ได้มีการกล่าวถึงการทำงาน เป็นอาจารย์สอนอยู่ในโรงเรียนของเขา
เขามีวิชาคาราเต้สายดำซึ่งถือว่ามีความสามารถในการต่อสู้ป้องกันตัวในระดับสูงแม้จะยังไม่ได้แปลงร่างแต่เขาก็เคยแพ้ในการเล่นยูโดให้กับนักเรียนหญิงมาแล้วและด้วยไอเดียของเขาที่นำระบบแยกลำของยานซิลเวอร์กัล มาใช้สร้างกลยุทธ์ในการบุกจู่โจม กัปตันโอยามะ จึงได้นำนามสกุลของเขามาตั้งเป็นชื่อกลยุทธ์ว่า "ฟอร์เมชั่น ยามาโตะ" สุดท้าย กัปตันโอยามะ ที่ล่วงรู้ถึงตัวตนที่แท้จริงของเขาและรู้ว่าใกล้ถึงเวลาที่เขาจะต้องเดินทางกลับไปยังดาวอุลตร้า ได้เกลี้ยกล่อมให้เขาอยู่ต่ออีกสักพัก เพื่อเฝ้าดูพวกเพื่อนๆในหน่วย UGM ช่วยกันกำจัดมาโกด้อน จากนั้น กัปตันโอยามะ ก็จัดงานเลี้ยงอำลาให้กับเขาและเรียวโกะพร้อมกับพวกเพื่อนๆสมาชิกในหน่วย UGM คนอื่นๆ และให้เขาได้พักผ่อนอย่างเต็มอิ่มในวันสุดท้ายในฐานะของชาวโลก ก่อนที่จะเดินทางกลับไปยังเนบิวล่า M78
อย่างไรก็ตามใน อุลตร้าแมนเมบิอุส ได้มีการกล่าวว่าเขาได้ลาออกจากการเป็นครูกลางครัน เพราะมีสัตว์ประหลาดปรากฏตัวถี่ขึ้น
โฮชิ เรียวโกะ (星 涼子)
ร่างมนุษย์ของยูเลี่ยน กัปตันโอยามะเป็นคนตั้งชื่อให้เธอว่า "โฮชิ เรียวโกะ" ในขณะที่เธอสูญเสียความทรงจำจากอาการช็อคในตอนที่ยานอวกาศตก เธอได้เข้ามาทำงานร่วมกับหน่วย UGM ตามคำสั่งเสียของ เจ้าหน้าที่โจโนะ ที่ต้องมาจบชีวิตแทนเธอ ตอนแรกเธอยังไม่ชินกับการใช้ชีวิตแบบชาวโลกจึงได้ใช้พลังความสามารถพิเศษอย่าง เทเลพาธี โดยที่ไม่ได้ระมัดระวังอะไรจนถูก ทาเคชิ ตำหนิอยู่บ่อยครั้ง เธอมักจะชอบวางตัวเป็นแฟนของทาเคชิและแสดงอาการหึงหวงเมื่อเห็นว่าเขาทำตัวสนิทสนมกับผู้หญิงคนอื่นเมื่อเห็นว่า อุลตร้าแมน 80 กำลังตกอยู่ในอันตรายเธอจึงได้ฝ่าฝืนข้อห้ามแล้วแปลงร่างเข้าไปช่วย เลยถูก ทาเคชิ ต่อว่าจนร้องไห้และตัดพ้อบอกว่าเธออยากจะเกิดเป็นมนุษย์ อย่างไรก็ตามทาเคชิก็ได้ปลอบโยนเธอ และยอมรับการช่วยเหลือจากเธอ เรียวโกะมีความถนัดในด้านกีฬาว่ายน้ำและยิมนาสติกลีลาและด้วยสมรรถภาพทางร่างกายที่ยอดเยี่ยมและมีความยืดหยุ่นสูงนี้เอง จึงทำให้ เจ้าหน้าที่โจโนะ ถึงกับเอ่ยปากว่า "ถ้าไปแข่งโอลิมปิกล่ะก็รับรองว่าต้องชนะเลิศแน่"

**โรงเรียนมัธยมต้นซากุระงาโอกะ**
โรงเรียนมัธยมต้นซึ่งอยู่ในละแวกชานเมืองกรุงโตเกียวที่ ยามาโตะ ทาเคชิ มารับหน้าที่เป็นคุณครูประจำชั้นอยู่ที่นี่ ตั้งแต่ตอนที่ 13 เป็นต้นไปทั้งเหล่าครูบาอาจารย์และลูกศิษย์ของโรงเรียนนี้ก็จะไม่ปรากฏตัวให้เห็นในเรื่องอีก

**อาจารย์**
ฮายาชิ เคนโนะสุเกะ (林 憲之助)
ผู้อำนวยการโรงเรียนมัธยมต้นซากุระงาโอกะ
ด้วยความที่เขาชอบทำอะไรเปิ่นๆ
เลยทำให้เขามักจะถูกรองผู้อำนวยการตักเตือนอยู่บ่อยๆ
แต่ว่าเขาก็คอยสอดส่องดูแลทั้งเหล่าคณาจารย์และลูกศิษย์เป็นอย่างดี
อีกทั้งยังเป็นผู้ที่เข้าใจในการทำงานของ ทาเคชิ ด้วย
เขาเป็นบุคคลเพียงคนเดียวในโรงเรียนนี้
ที่รู้ว่า ทาเคชิ ทำงานให้กับหน่วย UGM
แถมยังรู้จักมักคุ้นกับ กัปตันโอยามะ อีกด้วย
โนซากิ คุมิ (野崎 クミ)
รองผู้อำนวยการโรงเรียนมัธยมต้นซากุระงาโอกะ เธอเป็นคนที่เคร่งครัดต่อหน้าที่และออกจะจู้จี้ขี้บ่นไปหน่อย แถมยังชอบคุมเข้มเรื่องพฤติกรรมของ ทาเคชิ อยู่บ่อยครั้ง
ไอฮาระ เคียวโกะ (相原 京子)
คุณครูสาววัย 23 ปี ที่เริ่มเข้ามาทำงานในโรงเรียนมัธยมต้นซากุระงาโอกะ
พร้อมกับทาเคชิ เธอได้รับหน้าที่ให้เป็นคุณครูสอนวิชาพละ โดยเธอได้แสดงลีลายิมนาสติกชั้นยอด ให้ทุกคนได้เห็นเป็นที่ประจักษ์ในพิธีปฐมนิเทศ อีกทั้งเธอยังเป็นผู้ที่มีพรสวรรค์ในการบรรเลงเปียโนอีกด้วย แต่สิ่งที่เธอไม่ถนัดก็คือเรื่องการทำอาหาร ดูเหมือนว่าเธอจะมีใจให้กับ ทาเคชิ อยู่ไม่น้อย แต่อยู่ๆความสัมพันธ์ของทั้งคู่ก็ตัดบทจบลงไป พร้อมกับช่วงที่จบ "ภาคโรงเรียน"
นนจัง (ノンちゃん)
เจ้าหน้าที่ธุรการสาวผู้สดใสร่าเริงและได้รับความนิยมชมชอบจากเหล่านักเรียนในโรงเรียนซากุระงาโอกะมากที่สุด หลังจากนั้นก็มีคนที่หน้าตาเหมือนกับเธออย่างกับแกะ ที่ชื่อ โคซากะ ยูริโกะ ซึ่งเป็นเจ้าหน้าที่จากหน่วยอุตุนิยมวิทยา UNDA ปรากฏตัวออกมา อนึ่ง,เธอมีนามสกุลว่า "ยามางุจิ"

**นักเรียนชั้น มัธยมต้นปีที่ 1 ห้อง E**
ฮาคาเซะ (ハカセ) 
ชื่อจริงของเขาคือ "อุเอโนะ ฮิโรชิ" เขาเป็นเด็กที่มีสติปัญญาเฉลียวฉลาด
มักจะชอบคิดอะไรต่อมิอะไรเป็นทฤษฎีไปหมดเสียทุกเรื่องและยังเป็นที่ชื่นชอบของพวกเพื่อนๆในชั้นเรียน
เขามีความรู้สึกผูกผันทางใจกับ อาโอยามะ มิลี่
ซึ่งเป็นเด็กนักเรียนที่เพิ่งจะย้ายเข้ามาใหม่ในตอนที่ 12
(แท้จริงแล้วเธอคือมนุษย์ดาววิบลอส)
ต่อมาเขาได้ทำงานเป็นนักวิจัยในมหาวิทยาลัย
ซุปเปอร์ (スーパー)
เขามีชื่อจริงว่า "ซึซึมุ" เนื่องจากบ้านของเขาเป็นซุปเปอร์มาร์เก็ต พวกเพื่อนๆจึงได้ตั้งฉายาให้เขาแบบนั้น หลังจากที่แม่ของเขาเสียชีวิตลง เขาก็อาศัยอยู่กับพ่อและพี่สาวที่ชื่อ ฮิโรโกะ กัน 3 คน แต่เขาก็เคยเข้าใจผิดในเรื่องที่พ่อของเขาแสร้งทำทีว่าจะแต่งงานใหม่ เพื่อให้พี่สาวของเขาตกลงปลงใจที่จะแต่งงานได้โดยที่ไม่ต้องเป็นห่วงเรื่องของพ่อ จนถึงขั้นโดดเรียนมาแล้ว หลังจากนั้นเขาก็ได้สืบทอดกิจการซุปเปอร์มาร์เก็ตต่อจากพ่อของเขา
คิตาชิโระ จุนอิจิ (鍛代 順一)
ชื่อเล่นของเขาคือ "ราคุโกะ" เขาเป็นคนที่ชอบพูดจาติดตลกสมดั่งฉายาวิชาวิทยาศาสตร์ซึ่งเป็นวิชาที่ ทาเคชิ เป็นผู้สอนถือเป็นวิชาที่เขาไม่ค่อยถนัดนักภายหลังเขาได้ทำงานเป็นพนักงานแบงค์ของธนาคารชินโย
แฟชั่น (ファッション)
เธอเป็นผู้หญิงเพียงคนเดียวในกลุ่มแกนนำทั้ง 4 คน ของชั้น ม.1 ห้อง E และเป็นนางงามประจำห้อง E ที่มีนิสัยไม่แพ้พวกผู้ชาย ต่อมาเธอได้แต่งงานและกลายเป็นคุณแม่ลูก 3
นากาโนะ ชินอิจิ (中野 真一)
เด็กนักเรียนผู้ให้กำเนิดพลังงานด้านลบจากความโกรธแค้น ที่ถูกศัตรูหัวใจแย่งชิง มิโดริ แฟนของเขาไป จนทำให้ โฮ ถือกำเนิดขึ้นมาในตอนที่ 3 แต่เพราะคำพูดของทาเคชิ จึงทำให้เขาตาสว่าง และเอาตัวเข้าปกป้อง มิโดริ ที่กำลังตกอยู่ในอันตราย หลังจากนั้นเขาก็ได้แต่งงานกับหญิงสาวที่มีอายุอ่อนกว่า
โอชิมะ อาคิโอะ (大島 明男)
เด็กนักเรียนที่ปรากฏตัวในตอนที่ 6 เขาคิดว่าตัวเองเป็นมนุษย์ต่างดาวที่เกิดบนดาวดวงอื่นและคิดว่าโลกใบนี้ไม่มีที่อยู่สำหรับตน แต่หลังจากที่เขาได้รับบาดเจ็บจากการปรากฏตัวของแอบโดลาร์ส และได้รับความช่วยเหลือจากพวกเพื่อนๆร่วมชั้นที่ยอมถ่ายเลือดให้เขา เขาจึงตระหนักว่าตัวเองเป็นมนุษย์หลังจากนั้นเขาก็ได้กลายเป็นนักดาราศาสตร์ผู้ค้นพบดาวหางโอชิมะ
โอคาจิมะ อากิระ (岡島 アキラ) 
เด็กนักเรียนผู้คลั่งไคล้วงร็อคอยู่กับกลุ่มเพื่อนของเขา ซึ่งจะปรากฏตัวในตอนที่ 7
มาริ (マリ)
เด็กนักเรียนที่ชอบพูดจาล้อเลียน ฮาคาเซะ กับ มิลี่ ร่วมกับพวกแฟชั่น แต่สุดท้ายทุกคนก็ปรับความเข้าใจกันได้

**สมาชิกของ UGM (Utility Government Members)**
ทีมผู้ชำนาญการทางด้านปรากฏการณ์ประหลาดและสัตว์ประหลาดที่สังกัดอยู่ภายใต้ "กองกำลังพิทักษ์โลก UNDA ( United Nations Defense Army )" ซึ่งเป็นหน่วยงานทางทหารขององค์การสหประชาชาติที่ทำหน้าที่ควบคุมดูแลกองกำลังทหารของนานาประเทศทั่วโลก
UNDA จะมีฐานทัพกระจายอยู่ตามภูมิภาคต่างๆทั่วทุกทวีปอันได้แก่ แคนาดา , อเมริกา , ยุโรปเหนือ , ยุโรปตอนกลาง , เอเซีย , ตะวันออกไกล ( ญี่ปุ่น ) , ออสเตรเลีย , แอฟริกา และยังมีฐานทัพบนดวงจันทร์อีกด้วย
ภายในอาณาบริเวณฐานทัพภาคพื้นตะวันออกไกลอันกว้างใหญ่ที่ตั้งอยู่ในเมืองอัทสึกิ จังหวัดคานางาวะ จะประกอบไปด้วยฐานทัพของหน่วย UGM หรือก็คือห้องบัญชาการของพวกเจ้าหน้าที่หน่วย UGM ที่มีอุปกรณ์อิเล็กทรอนิกส์อันทันสมัยตระเตรียมเอาไว้อย่างครบครัน และศูนย์สังเกตการณ์อวกาศที่มีข้อมูลทั่วทั้งอวกาศเก็บรวบรวมเอาไว้มากมาย รวมถึงห้องปฏิบัติการวิเคราะห์ , ศูนย์ฝึกและสนามซ้อมยิงปืนกลางแจ้งสำหรับเจ้าหน้าที่หน่วย UGM และกองกำลังพิทักษ์โลก อีกทั้งยังมีโรงเก็บยานยนต์กลไกต่างๆที่อยู่ทั้งบนดินและใต้ดิน , ทางรันเวย์สำหรับเครื่องบินรบ , หอบังคับการบิน , ช่องปล่อยยานสเปซมามี่ จัดเตรียมไว้อย่างเพียบพร้อม หลังจากที่ฐานทัพแห่งนี้ถูก ซาลด้อน ทำลายไปบางส่วน ฐานทัพ UGM จึงได้ย้ายมาตั้งในอาคารแห่งใหม่ที่มีรูปร่างเป็นตัวอักษร UGM อนึ่งเจ้าหน้าที่ที่ประจำการอยู่ในฐานทัพภาคพื้นตะวันออกไกลของ UNDA จะมีอยู่ทั้งหมด 2,000 นาย โดย 30 % ในจำนวนนั้นจะเป็นเจ้าหน้าที่หญิง
โอยามะ คาสึกิ (オオヤマ 一樹)
กัปตันหน่วย UGM อายุ 35 ปี ซึ่งเคยดำรงตำแหน่งเป็นผู้บัญชาการรบพิเศษแห่งกองอากาศยานของกองกำลังป้องกันและเป็นนักบินระดับหัวกะทิซึ่งมีฝีมือในการบังตับเครื่องที่มีระดับความยากขั้นสูงเช่น การบินแบบแจ็คไนฟ์ไฟลท์ หรือ การบินพุ่งลงมาในแนวดิ่งด้วยความเร็ว 2 มัค ได้เหมือนกับเป็นเรื่องง่ายๆ เขาเป็นเพียงคนเดียวในบรรดาเจ้าหน้าที่หน่วย UGM ภาคพื้นตะวันออกไกลที่มีประสบการณ์ในการต่อสู้กับสัตว์ประหลาดมาแล้วดังนั้นเขาจึงคอยเฝ้าระวังปรากฏการณ์ที่คาดว่าจะเป็นเค้าลางบอกเหตุว่าสัตว์ประหลาดซึ่งไม่เคยปรากฏตัวออกมาเป็นเวลานานถึง 5 ปีกำลังจะเริ่มเคลื่อนไหวอีกครั้ง และได้ออกเดินทางสำรวจเพียงลำพัง
หลังจากที่ รองกัปตัน อิโต้ มารับตำแหน่งแล้วเขาก็จะคอยสั่งการอยู่ที่ศูนย์บัญชาการเป็นหลักนอกจากนั้นเขายังมีความสามารถในการต่อสู้ที่สูงมากถึงขนาดจัดการกับ มนุษย์ดาวกอร์กอน ได้ด้วยตัวเองแถมยังเป็นคนที่ช่างสังเกตโดยจะเห็นได้จากการที่เขาสามารถมองตัวจริงของ ทาเคชิ ออก และเป็นคนที่ห้ามไม่ให้เขาแปลงร่างอีก
อิโต้ จุนคิจิ (イトウ 順吉)
เจ้าหน้าที่ผู้ย้ายมาประจำการที่หน่วย UGM ภาคพื้นตะวันออกไกลในตำแหน่งชีฟ (รองกัปตัน) เขาเป็นรุ่นน้องของ กัปตันโอยามะ ถึง 5 ปีและเคยทำงานเป็นเจ้าหน้าที่หน่วยประจำภาคพื้นยุโรปจากผลงานที่เขาสามารถจับกุมตัวมนุษย์ต่างดาวและทำให้มันยอมสารภาพถึงแผนการรุกรานโลกได้ ในสมัยที่เขายังเป็นเจ้าหน้าที่ฝึกหัดเขาจะเป็นผู้ลงไปสั่งการในพื้นที่โดยตรงแทนกัปตันโอยามะ ที่จะคอยบัญชาการอยู่ที่ศูนย์บัญชาการใหญ่ เขาเป็นคนที่มีความรับผิดชอบสูงและเข้มงวดแต่ก็มีบางครั้งที่เขาแสดงท่าทีตลกๆออกมาเหมือนกันนอกจากนี้เขายังได้ศึกษาค้นคว้าเรื่องเทเลพอเทชั่นมาตั้งแต่สมัยก่อนแล้วพอเขาเข้ามารับตำแหน่งที่สาขาภาคพื้นตะวันออกไกลเขาก็อาศัยความสามารถพิเศษของ ซาลด้อน ทดลองเทเลพอร์ตตัวเองได้สำเร็จเขาถูก กิไมร่า เปลี่ยนร่างให้กลายเป็น ลาวราสแล้วโดน กิไมร่า โจมตีจนเสียชีวิตไปครั้งหนึ่งแต่ก็ฟื้นขึ้นมาได้ด้วยชีวิตของ โฮชิ ซาวาโกะ แฟนของเขาที่เป็นมนุษย์ต่างดาวเขาคือคนที่รู้ตัวจริงของ ทาเคชิ พร้อมกับ กัปตันโอยามะ ในตอนท้ายๆ
ฮาราดะ โทคิฮิโกะ (ハラダ 時彦)
เจ้าหน้าที่วัย 26 ปี ผู้มีบทบาทเหมือนกับเป็นรองกัปตันก่อนที่รองกัปตัน อิโต้ จะเข้ามารับตำแหน่งเขาเคยเป็นอดีตแชมป์นักชกมือสมัครเล่นของประเทศญี่ปุ่นและบอกว่าตนเหมาะที่จะไปทำงานแบบวิ่งรอบอยู่ภายนอกมากกว่าเขาได้ย้ายไปประจำหน่วย UGM สาขาภาคพื้นทวีปออสเตรเลียในตอนที่ 27และได้กลับมาปรากฏตัวอีกครั้งในตอนที่ 50
ทาจิมะ ฮิโรชิ (タジマ 浩)
นักแม่นปืนประจำหน่วย วัย 23 ปี ผู้ชอบใช้ปืนไดนามิคช็อตและมักจะออกไปปฏิบัติภารกิจคู่กับ ฮาราดะ อยู่บ่อยๆ เขาได้ย้ายไปประจำหน่วย UGM สาขาภาคพื้นทวีปออสเตรเลียพร้อมกับฮาราดะ แล้วกลับมาปรากฏตัวอีกครั้งในตอนที่ 50
โจโนะ เอมิ (城野 エミ)
เจ้าหน้าที่หญิงเพียงหนึ่งเดียวในหน่วย UGM ซึ่งมีด็อกเตอร์ โจโนะ จูโซ ผู้มีชื่อเสียงทางด้านชีววิทยาอวกาศเป็นบิดาส่วนคุณแม่ของเธอได้ถึงแก่กรรมไปแล้วปกติเธอจะทำหน้าที่เป็นโอเปอเรเตอร์อยู่ภายในฐานทัพแต่บางครั้งเธอก็ต้องออกไปปฏิบัติภารกิจในแนวหน้าด้วยเช่นกันซึ่งเธอเองก็มีเทคนิคในการบังคับเครื่องบินไม่แพ้เจ้าหน้าที่คนอื่นๆ โดยเธอมีจุดมุ่งหมายว่าจะเป็นกัปตันหญิงของหน่วย UGMภาคพื้นทวีปยุโรปที่กรุงปารีสและการที่เจ้าหน้าที่ฝึกหัดหญิงจะได้เข้ารับการบรรจุให้เป็นสมาชิกหน่วย UGM นั้นมีเพียงไม่กี่คนเธอจึงถือเป็นไอดอลของเจ้าหน้าที่ฝึกหัดหญิงคนอื่นๆที่อยากจะเป็นแบบเธอ จากเหตุการณ์ที่เธอได้มีโอกาสพูดคุยกับ มนุษย์ดาวซาตาน ในตอนที่ 30 จึงทำให้เธอทราบถึงตัวตนที่แท้จริงของทาเคชิก่อน กัปตันโอยามะ และ รองกัปตันอิโต้และด้วยเหตุที่เธอนำกำไลข้อมือที่ได้มาจาก ยูเลี่ยน ที่กำลังสูญเสียความทรงจำมาสวมใส่ออกไปข้างนอก เธอจึงถูก มนุษย์ดาวการะการะ จับตัวไปด้วยความเข้าใจผิดคิดว่าเป็นยูเลี่ยนจากนั้นเธอก็เอาตัวเข้าปกป้อง ทาเคชิ ที่ตามมาช่วยจนได้รับบาดแผลฉกรรจ์และได้สั่งเสียให้ ทาเคชิ คอยอยู่ปกป้องโลกต่อไปพร้อมกับบอกให้ เรียวโกะ หรือ ยูเลี่ยน เข้ามาทำงานเป็นเจ้าหน้าที่ในหน่วย UGM เพื่อคอยช่วยเหลือ ทาเคชิ ก่อนที่เธอจะสิ้นลมหายใจไป หลังจากนั้นก็มี แอนดรอยด์ เอมิ ที่ทางหน่วยวิทยาศาสตร์ได้สร้างขึ้นมาอย่างลับๆ ให้มีรูปร่างหน้าตาเหมือนกับเธอปรากฏตัวออกมา ในขณะที่เจ้าหน้าที่ทุกคนอยู่กันพร้อมหน้า เพื่อมาส่ง ทาเคชิ กลับไปยังดาวอุลตร้าในตอนสุดท้าย
ฟูจิโมริ ชินฮาจิโร่ (フジモリ 新八郎)
ผู้ที่ได้รับการคัดเลือกให้เป็นเจ้าหน้าที่หน่วย UGM รุ่นที่ 3 ที่ปรากฏตัวตั้งแต่ตอนที่ 27 และมักจะได้ปฏิบัติภารกิจคู่กับ อิเคดะ อยู่บ่อยๆ
อิเคดะ โนโบรุ (イケダ 登)
ผู้ที่ได้รับการคัดเลือกให้เป็นเจ้าหน้าที่หน่วย UGM รุ่นที่ 6 ที่ปรากฏตัวตั้งแต่ตอนที่ 27 เขาเป็นคนบุ่มบ่ามที่ทำอะไรไม่คิดหน้าคิดหลังและมักจะปฏิบัติภารกิจคู่กับ ทาเคชิ อยู่บ่อยๆโดยจะเรียกเขาว่ารุ่นพี่ด้วยความเคารพนับถือเขาเติบโตมาจากหมู่บ้านยามานามิซึ่งมีครอบครัวของคุณอาอาศัยอยู่ที่นั่นนอกจากนี้เขายังเป็นเจ้าหน้าที่เพียงคนเดียวที่ได้นั่งยานรบของกองกำลังพิทักษ์โลก , สกายไฮเออร์ , ซิลเวอร์กัล และ เอสฟลายเออร์ ครบทั้ง 4 ลำ
เซระ เทรุโอะ (セラ 照夫)
หนึ่งในเจ้าหน้าที่หน่วยประชาสัมพันธ์ สมัยที่เขายังเป็นเด็ก เขามักจะถูกคนอื่นๆล้อว่า "ไอ้หมูอ้วน" ด้วยรูปร่างภายนอกของเขา บางครั้งเขาก็จะติดตามไปยังพื้นที่เกิดเหตุเพื่อไปเก็บข้อมูล
โคซากะ ยูริโกะ (小坂 ユリ子)
เจ้าหน้าที่หน่วยอุตุนิยมวิทยาที่มีรูปร่างหน้าตาเหมือนกับนนจัง แห่งโรงเรียนมัธยมต้นซากุระงาโอกะราวกับแกะ เธอจะคอยแจ้งข้อมูลสภาพอากาศให้เจ้าหน้าที่หน่วย UGM ทราบเป็นประจำ

**UGM**
UGM มีชื่อเต็มว่า Utility Government Members เป็นทีมผู้ชำนาญการทางด้านปรากฏการณ์ประหลาดและสัตว์ประหลาดที่สังกัดอยู่ภายใต้ กองกำลังพิทักษ์โลก UNDA (地球防衛軍UNDA) United Nations Defense Army ซึ่งเป็นหน่วยงานทางทหารขององค์การสหประชาชาติที่ทำหน้าที่ควบคุมดูแลกองกำลังทหารของนานาประเทศทั่วโลก
UNDA จะมีฐานทัพกระจายอยู่ตามภูมิภาคต่างๆทั่วทุกทวีปอันได้แก่ แคนาดา , อเมริกา , ยุโรปเหนือ , ยุโรปตอนกลาง , เอเซีย , ตะวันออกไกล (ญี่ปุ่น) , ออสเตรเลีย , แอฟริกา และยังมีฐานทัพบนดวงจันทร์อีกด้วย
ภายในอาณาบริเวณฐานทัพภาคพื้นตะวันออกไกลอันกว้างใหญ่ที่ตั้งอยู่ในเมืองอัทสึกิ จังหวัดคานางาวะ จะประกอบไปด้วยฐานทัพของหน่วย UGM หรือก็คือห้องบัญชาการของพวกเจ้าหน้าที่หน่วย UGM ที่มีอุปกรณ์อิเล็กทรอนิกส์อันทันสมัยตระเตรียมเอาไว้อย่างครบครัน และศูนย์สังเกตการณ์อวกาศที่มีข้อมูลทั่วทั้งอวกาศเก็บรวบรวมเอาไว้มากมาย รวมถึงห้องปฏิบัติการวิเคราะห์ , ศูนย์ฝึกและสนามซ้อมยิงปืนกลางแจ้งสำหรับเจ้าหน้าที่หน่วย UGM และกองกำลังพิทักษ์โลก อีกทั้งยังมีโรงเก็บยานยนต์กลไกต่างๆที่อยู่ทั้งบนดินและใต้ดิน , ทางรันเวย์สำหรับเครื่องบินรบ , หอบังคับการบิน , ช่องปล่อยยานสเปซมามี่ จัดเตรียมไว้อย่างเพียบพร้อม หลังจากที่ฐานทัพแห่งนี้ถูก ซาลด้อน ทำลายไปบางส่วน ฐานทัพ UGM จึงได้ย้ายมาตั้งในอาคารแห่งใหม่ที่มีรูปร่างเป็นตัวอักษร UGM อนึ่งเจ้าหน้าที่ที่ประจำการอยู่ในฐานทัพภาคพื้นตะวันออกไกลของ UNDA จะมีอยู่ทั้งหมด 2,000 นาย โดย 30 % ในจำนวนนั้นจะเป็นเจ้าหน้าที่หญิง

**สัตว์ประหลาดที่ปรากฏตัว**

**รายชื่อตอน**
# คุณครูอุลตร้าแมน (Teacher Ultraman)
# ความลับของคุณครู (The Teacher's Secret)
# อย่าร้องไห้นะ เจ้าสัตว์ประหลาดแห่งรักแรก (Don't Cry, First Love Monster)
# ฟากฟ้าที่แฝงไว้ด้วยความรัก (From the Sky With Love)
# เมืองมายา (The City of Illusion)
# เด็กชายผู้มาจากต่างดาว (The Boy from the Stars)
# ยุทธการกรุงโตเกียวปลอดเสียง (The Tokyo Silent Operation)
# ตำนานที่หวนคืน (The Revived Legend)
# สนามบินเฉียดอันตราย ! (The Airport Is in Danger!)
# ผู้มาเยือนจากอวกาศ (The Visitor from Space)
# โกลาหล ภัยจากก๊าซสุดสะพรึง (The Dreadful Gas Panic)
# เด็กนักเรียนย้ายมาใหม่ผู้เลอโฉม (The Beautiful Transfer Student)
# ไม้ตาย ! ฟอร์เมชั่น ยามาโตะ (Attack! Formation Yamato)
# เทเลพอเทชั่น ! ชายผู้มาจากกรุงปารีส (Teleportation! The Man from Paris)
# ห้องทดลองของด็อกเตอร์ปีศาจ (The Devil Doctor's Laboratory)
# สโนว์อาร์ท วัตถุอวกาศปริศนา (The Mysterious Space Substance Snow Art)
# ทะยานสู่เกาะสัตว์ประหลาดของปีศาจ 
(Fly to the Sinister Monster Island
)
# คำสั่งระเบิดดาวที่หลุดวงโคจร (The Order to Destroy the Stray Star)
# ฝูงลูกบอลดูดเลือด 
บุกจู่โจม (Invasion
The Army of Vampire Balls)
# จงเจิดจรัสชั่วนิจนิรันดร์ 
G แมนแห่งอวกาศ 85 ()
# อุบัติการณ์ในวันที่ดาวเคราะห์โคจรเรียงกัน (When the Planets Align, Something Will Happen)
# SOS 
การรุกรานครั้งใหญ่ของอมีบาอวกาศ (SOS
The Invasion of the Space Amoebas)
# ดาวของหุ่นแอนดรอยด์จอมทรยศ (Uragitta Andoroido no HoshiThe Star of Traitorous Androids)
# ผู้ท้าทายรูปงาม (The Beautiful Challenger)
# เหล่าขุนพลเงาจากอุโมงค์กาลเวลา (Shadow Samurais in the Time Tunnel)
# ความน่าสะพรึงกลัวของปีศาจสีขาว (Terror of the White Devil)
# บทเพลงกล่อมเด็กของสัตว์ประหลาดนกข้ามถิ่น (Lullaby of the Migrant Bird Monster)
# ราชาสัตว์ประหลาดพิโรธ (Rage of the Monster Emperor)
# เพื่อนที่หายสาบสูญไปในทะเลทราย (The Friend Who Disappeared in the Desert)
# เมล็ดพันธุ์สัตว์ประหลาดที่ปลิวกระจาย (The Monster Seeds Has Flown)
# เรือปีศาจในทะเลแห่งความมืด (The Monster Ship in the Dark Ocean)
# สัตว์ประหลาดเด็กสร้าง (The Monster Made by a Boy)
# ตกปลาประหลาดขึ้นมาได้แล้ว ! (I Caught a Weird Fish!)
# เทศกาลริวจินปีที่ 99 (The 99-Year Dragon God Festival)
# พยายามเข้า ! ทีมสำรวจด้วงกว่าง (Hang in There! Stag Beetle Wintering Team)
# แผนการสร้างสวนสัตว์ของมนุษย์ดาวบัลตั้นที่น่าสะพรึงกลัว (Alien Baltan's Dreadful Zoo Scheme)
# เสียงของเจ้าพ่ออุลตร้าที่กึกก้องไปทั่วผืนนภา (Echo Through the Sky, Ultra Father's Voice)
# ผมคือสัตว์ประหลาดคร้าบบบ (I'm a Monster)
# เจ้าหนูซูโม่จากขุนเขามาแล้ว (The Sumo Boy from the Mountains)
# นายไม่อยากเห็นนกดึกดำบรรพ์ยานบินหมายเลข 0 เหรอ ? (Don't You Want to See the Zero Fighter Bird Monster?)
# สมคำร่ำลือ ! พระโพธิสัตว์กวนอิมอันทรงอิทธิฤทธิ์ ! (That's Great! Guanyin Was Strong!)
# นักรบหญิงผู้บินมาจากดาวอุลตร้า (The Female Warrior from the Star of Ultra)
# ศึกดวลเดือด ! อุลตร้าแมน 80 ปะทะ อุลตร้าเซเว่น (Fierce Fight! 80 vs. Ultraseven)
# การท้าทายอันไร้ที่สิ้นสุดของมนุษย์ดาวบัลตั้น (Alien Baltan's Endless Challenger Spirit)
# คำขอคืนชีพเรดคิงที่สุดสยอง (The Feared Red King's Revival)
# ถุงมือปีศาจ ระวังของที่ทำตกเอาไว้ให้ดี 
(The Evil Glove, Be Careful What You Throw Out
)
# นักวิ่งลมกรดจากภูเขาชินิงามิ (The Speed Runner from Death Mountain)
# 80 เข้าตาจน ! แปลงร่างสิ ! อุลตร้าแมนหญิง (80's Greatest Peril! Transform! Female Ultraman)
# อ๊ะ ! ทั้งยีราฟและช้างกลายเป็นน้ำแข็งกันไปหมด 
(Ah! The Giraffes and Elephants Turned into Ice
)

**แหล่งข้อมูลอื่น**
  เพลงประกอบละคร
หมวดหมู่:รายการโทรทัศน์ในอดีต
อ
หมวดหมู่:ตัวละครที่เป็นครูโรงเรียน